
1. UVOD
Proračun Grada Opatije za 2026. godinu i projekcije za 2027. i 2028. godinu usvojeni su na sjednici Gradskog vijeća Grada Opatije održanoj 16. prosinca 2025. godine i objavljeni u „Službenim novinama Grada Opatije“ broj 16/25. 
Zakonom o proračunu („Narodne novine“ broj 144/21) utvrđeno je da ukoliko tijekom proračunske godine dođe do promjena na prihodovnoj i rashodovnoj strani proračuna, proračun se mora ponovno uravnotežiti, a uravnoteženje proračuna (ukupni prihodi pokrivaju ukupne rashode) se provodi izmjenama i dopunama proračuna (rebalans proračuna), prema istom postupku kao za donošenje proračuna.

Ovim I. Izmjenama i dopunama Proračuna Grada Opatije za 2026. godinu predlažu se izmjene plana na stavkama prihoda i rashoda te na stavci Raspoloživa sredstva iz prethodnih godina, sukladno izmijenjenim okolnostima i poslovnim događajima u dosadašnjem tijeku 2026. godine, odnosno usklađuje se dosadašnje ostvarenje s procjenom njihova ostvarenja do kraja 2026. godine.

Prijedlog izmjena i dopuna Proračuna sastoji se iz slijedećih dokumenata:

1. Obrazloženje Izmjena i dopuna Proračuna

a. Obrazloženje Izmjena prihoda i primitaka, rashoda i izdataka, raspoloživih sredstava iz prethodnih godina, po ekonomskoj i programskoj klasifikaciji

b. Obrazloženje prijedloga izmjena po razdjelima, programima i proračunskim korisnicima

2. Opći dio i posebni dio Proračuna

Pri izradi proračuna pridržavali smo se temeljnih proračunskih načela zakonitosti, ispravnosti, točnosti i transparentnosti. Predloženim izmjenama i dopunama, Proračun je uravnotežen, odnosno ukupni rashodi i izdaci su jednaki ukupnim prihodima i primicima. U Proračunu su konsolidirani financijski planovi svih proračunskih korisnika: Dječji vrtić Opatija (u daljnjem tekstu: DV Opatija), Osnovna škola Rikard Katalinić Jeretov (u daljnjem tekstu: OŠ Opatija), Javna vatrogasna postrojba Opatija (u daljnjem tekstu: JVP), Gradska knjižnica i čitaonica V.C. Emin (u daljnjem tekstu: GKČ) i Festival Opatija.
2. OBRAZLOŽENJE PRIJEDLOGA I. IZMJENA I DOPUNA PRORAČUNA GRADA OPATIJE ZA 2026. GODINU

U bitnome I. Izmjene i dopune Proračuna Grada Opatije za 2026. godinu sastoje se u slijedećem:

1. raspored rezultata poslovanja iz 2025. godine (+3.452.423 EUR – konsolidirana razlika ostvarenih prihoda i primitaka te rashoda i izdataka) prema Odluci o rasporedu rezultata poslovanja za 2025. godinu)
2. osiguravanje sredstava za projekte i aktivnosti  koji su započeti u 2025. godini, a koji se nastavljaju u 2026. godini 

3. usklađenja prihoda i rashoda Proračuna sa dosadašnjim ostvarenjem te očekivanom projekcijom do kraja proračunske godine unutar svih razdjela (upravnih odjela i proračunskih korisnika)
Nominalno prijedlog I. Izmjena i dopuna Proračuna 2026. godine donosi smanjenje važećeg proračuna za 1.373.158  EUR ili 3,07% tako da Proračun 2026. godine u odnosu na važeći iznosi kako slijedi:
	Plan 2026.
	Smanjenje
	I. Izmjene Plana 2026.
	Indeks

	44.719.446 EUR
	-1.373.158 EUR
	43.346.288 EUR
	96,93



Prijedlog izmjene Proračuna 2026. – Opći dio Proračuna
	A) RAČUN PRIHODA I RASHODA – u EUR
	
	
	

	 
	PRORAČUN 2026. - VAŽEĆI
	POVEĆANJE/

SMANJENJE
	I. IZMJENE PRORAČUNA 2026.

	PRIHODI POSLOVANJA
	39.520.362
	-2.026.497
	37.493.865

	PRIHODI OD PRODAJE NEFINANCIJSKE IMOVINE
	3.000.000
	-700.000
	2.300.000

	RASHODI POSLOVANJA
	33.639.232
	+992.362
	34.631.594

	RASHODI ZA NABAVU NEFINANCIJSKE IMOINE
	10.613.886
	-2.365.520
	8.248.366

	RAZLIKA - VIŠAK / MANJAK
	-1.732.756
	-1.353.339
	-3.086.095

	
	
	
	

	B) RAČUN FINANCIRANJA - u EUR


	
	
	

	 
	PRORAČUN 2026. - VAŽEĆI 
	POVEĆANJE/ SMANJENJE
	I. IZMJENE PRORAČUNA 2026.

	PRIMICI OD FINANCIJSKE IMOVINE I ZADUŽIVANJA
	2.199.084
	-2.099.084
	100.000

	IZDACI ZA FINANCIJSKU IMOVINU I OTPLATE ZAJMOVA
	466.328
	0
	466.328

	NETO ZADUŽIVANJE / FINANCIRANJE
	+1.732.756
	-2.099.084
	-366.328

	
	
	
	

	C) RASPOLOŽIVA SREDSTVA IZ  PRETHODNIH GODINA – u EUR


	
	

	 
	PRORAČUN 2026. - VAŽEĆI 
	POVEĆANJE/ SMANJENJE 
	I. IZMJENE PRORAČUNA 2026.

	RASPOLOŽIVA SREDSTVA IZ  PRETHODNIH GODINA
	0
	+3.452.423
	+3.452.423

	
	
	
	

	
	
	
	

	VIŠAK/MANJAK + NETO FINANCIRANJE+ RASPOLOŽIVA SREDSTVA IZ PRETHODNIH GODINA
	0
	0
	0

	
	
	
	

	UKUPAN PRORAČUN
	44.719.446
	-1.373.158
	43.346.288


Povećanje Proračuna 2026. godine u dijelu prihoda rezultat je kombinacije sljedećih izmjena (iznosi u EUR-ima):  

	1.
	Prijenos viška prihoda iz 2025. godine 
	+ 3.452.423

	2.
	Povećanje prihoda od pomoći za nekoliko kapitalnih projekata (iz EU, DP, PGŽ)
	+698.584

	3.
	Smanjenje prihoda od sufinanciranja investitora (cesta A. Mihića)
	-2.500.000

	4.
	Smanjenje primitaka od zaduživanja za izgradnju školske sportske dvorane
	-1.900.000

	5.
	Smanjenje EU pomoći i primitaka od zaduživanja za JVP (izgradnja vatrogasnog doma) - projekt će se prenijeti u 2027.g.
	-663.614

	6.
	Smanjenje prihoda od prodaje nefinancijske imovine
	-700.000

	7.
	Povećanje ostalih prihoda – neto princip
	+239.449

	U K U P N O
	-1.373.158


Na rashodovnoj strani Proračuna, planirane su sljedeće izmjene (u EUR-ima):
	1.
	Prijenos programa (investicija) iz 2025. - povećanje rashoda (iznos cca)
	+2.850.000

	2.
	Povećanje rashoda za nove projekte ili povećanje iznosa po postojećim projektima (iznos cca)
	+400.000

	3.
	Povećanje rashoda za održavanje komunalne infrastrukture 
	+100.000

	4.
	Smanjenje rashoda za izgradnju ceste A. Mihića
	-2.450.000

	5.
	Smanjenje iznosa investicije izgradnje školske sportske dvorane
	-1.900.000

	6.
	Smanjenje prihoda od pomoći i primitaka od zaduženja za projekt izgradnje vatrogasnog doma
	-663.614

	7.
	Povećanje ostalih rashoda – neto princip
	+290.456

	U K U P N O
	-1.373.158


Najveći utjecaj na smanjenje Proračuna, kako na prihodovnoj tako i na rashodovnoj strani Proračuna, imaju tri investicije ukupne vrijednosti 5 milijuna EUR:

1. cesta A. Mihića – smanjuju se planirana sredstva za izgradnju prometnice uzimajući u obzir da još uvijek nisu ishođeni svi akti potrebni za gradnju koji su preduvjet za zaključenje ugovora o sufinanciranju troškova izgradnje te provođenje postupka javne nabave za izvođenje radova. Stoge se očekuje da bi se investicija mogla započeti u sljedećom proračunskom razdoblju
2. izgradnja vatrogasnog doma – za financiranje ove značajne investicije (ukupne procijenjene vrijednosti 7,7 milijuna EUR kroz tri godine) planirana su sredstva iz EU pomoći i iz kreditnog zaduženja; budući da do kraja godine ne očekujemo objavu natječaja EU fondova, investicija će se planirati u sljedećem proračunskom razdoblju

3. smanjenje iznosa investicije izgradnje školske sportske dvorane u 2026. godini 
Ovim Izmjenama Proračuna smanjuje se rashodi i prihodi (kreditno zaduženje) u istom iznosu za realizaciju izgradnje školske dvorane sa 2 milijuna EUR na 100 tisuća EUR. Naime, za ovu investiciju bilo je planirano kreditno zaduženje u ukupnom iznosu od 6 milijuna EUR, od čega 2 milijuna EUR u 2026. godini te 4 milijuna EUR u 2027. godini, te prihodi od pomoći u iznosu 1 milijun EUR. Ukupna procijenjena vrijednost investicije iznosi 6,8 milijuna EUR. Za predmetnu investiciju Gradu su odobrena bespovratna sredstva u iznosu 1,8 milijuna EUR iz Nacionalnog plana oporavka i otpornosti (u 2026. godini potpisan ugovor s Ministarstvom znanosti, obrazovanja i mladih). Napominjemo da će prihodi od pomoći (bespovratna sredstva) biti planirani u 2027. godini (1,8 milijuna EUR) kada se očekuje realizacija većeg dijela investicije izgradnje školske dvorane. Slijedom navedenog za realizaciju  investicije potreban iznos kreditnog zaduženja iznosi 5 milijuna EUR, što je za 1 milijun EUR manje od inicijalno planiranog iznosa. 
Dodatno, inicijalno planirana dinamika korištenja kredita (planirani primici od zaduživanja), bila je:
- 2 milijuna EUR u 2026. godini 

- 4 milijuna EUR u 2027. godini 

Planirano vrijeme pokretanje javne nabave za izvođača radova je rujan ove godine, te početak radova u studenom-prosincu ove godine, slijedom čega se mijenja dinamika korištenja kredita (planirani primici od zaduživanja),  kako slijedi:

- 100 tisuća EUR u 2026. godini

-  4 milijuna EUR u 2027. godini

-  900 tisuća EUR u 2028. godini

Budući da se iznos primitaka od zaduživanja može mijenjati samo u Proračunu (za 2026. godinu), ali ne i u Projekcijama (2027. i 2028 godina), I. Izmjenama Proračuna za 2026. godinu smanjuje se iznos primitaka od zaduživanja sa 2 milijuna EUR na 100 tisuća EUR. Na isti način mijenjaju se i rashodi za nabavu nefinancijske imovine. Slijedom toga, ostaje planirani iznos primitaka od zaduživanja u Projekciji za 2027. godinu u iznosu 4 milijuna EUR, dok će se preostali iznos primitaka od zaduživanja u iznosu od 900 tisuća EUR u 2028. godini planirati prilikom izrade prijedloga Proračuna i Projekcija za razdoblje 2027. - 2029. (u studenom 2026. godine).  Na isti način biti će planirani i rashodi za investiciju, uključujući i prihode od pomoći u iznosu 1,8 milijuna EUR u 2027. godini.

Na povećanje Proračuna (u dijelu prihoda) najveći utjecaj ima prijenos viška prihoda iz 2025. godine u iznosu 3.452.423 EUR. Isti se prije svega koristi za investicije koje nisu dovršene u 2025. godini već se prenose u 2026. godinu (cca 2,8 milijuna EUR). Iz preostalog iznosa viška prihoda financirat će se ostali rashodi u 2026. godini za povećane potrebe financiranja (novi rashodi) odnosno dio će se koristiti za zamjenu prihoda koji se ovim Izmjenama Proračuna smanjuju (u prvom redu prihoda od prodaje nefinancijske imovine koji se smanjuju za 700 tisuća EUR).

Raspoloživa sredstva iz prethodnih godina  - obrazloženje prijenosa viška prihoda iz 2025. godine
Proračun Grada Opatije za 2025. godinu ostvario je pozitivnu razliku prihoda i primitaka u odnosu na rashode i izdatke u iznosu od 3.452.423,07 EUR, a ista se sastoji od:

· viška ostvarenih prihoda u iznosu od 4.148.292,87 EUR
· manjka ostvarenih prihoda u iznosu 695.869,80 EUR
Za iskazane iznose viška ostvarenih prihoda u odnosu na rashode donosi se Odluka o rasporedu rezultata poslovanja za 2025. godinu i prijenos u Proračun za 2026. godine, odnosno u I. Izmjenama potrebno je povećati Proračun za ostvaren višak prihoda. Pri tome je potrebno voditi računa o vrsti i namjeni prihoda uvažavajući obveze po rashodima koji su ugovoreni tijekom 2025. godine, a koji će se izvršavati u 2026. godini, za koje se također trebaju osigurati sredstva u Izmjenama Proračuna.
3. UKUPNI PRIHODI I PRIMICI

Prema ovom prijedlogu planiraju se izmjene u dijelu prihoda Proračuna 2026. te raspoloživih sredstava iz prethodnih razdoblja kako slijedi:

     I. IZMJENE PRORAČUNA 2026


Iz navedenog je razvidno da se ukupan Proračun smanjuje za -1.373.158 EUR, i to:
· prihodi poslovanja smanjuju se za -2.026.497 EUR
· prihodi od prodaje nefinancijske imovine smanjuju se za -700.000 EUR
· primici od zaduživanja smanjuju se za -2.099.084 EUR
· raspoloživa sredstva iz prethodnih godina povećavaju se za +3.452.423 EUR
Kod prihoda poslovanja i prihoda od prodaje imovine bilo je nužno iste uskladiti sa ostvarenjem u dosadašnjem dijelu 2026. godine te projekcijom do kraja ove godine.  Primici od zaduživanja ovim se izmjenama smanjuju budući da se kredit za JVP neće realizirati u ovoj godini, a iznos kredita za školsku dvoranu se smanjuje.
3.1. PRIHODI POSLOVANJA 

Izmjene planiranih prihoda poslovanja za 2026. godinu prema ovom prijedlogu u odnosu na važeći Proračun iznose kako slijedi:
[image: image2.emf]VAŽEĆI PLAN 2026 I IZMJENE 2026 % RAZLIKA

3.1.1. Prihodi od poreza 17.810.000 17.810.000 0,0% 0

3.1.2.

Prihodi od pomoći iz inozemstva i subjekata 

općeg proračuna

6.375.786 6.799.408 6,6% 423.622

3.1.3. Prihodi od imovine 3.062.194 3.188.058 4,1% 125.864

3.1.4.

Prihodi od upravnih i administrativnih 

pristojbi, pristojbi po posebnim propisima i 

naknada

11.129.633 8.636.358 -22,4% -2.493.275

3.1.5.

Prihodi od prodaje proizvoda i roba te 

pruženih usluga, prihodi od donacija te 

špvrati po protestiranim jamstvima

977.749 895.041 -8,5% -82.708

3.1.6. Kazne upravne mjere i ostali prihodi 165.000 165.000 0,0% 0

39.520.362 37.493.865 -5,1% -2.026.497 UKUPNO PRIHODI POSLOVANJA

3.1. PRIHODI POSLOVANJA


3.1.1. Prihodi od poreza se ovim se ovim Izmjenama Proračuna ne mijenjaju, ostaju u iznosu 17.810.000 EUR. Sve vrste prihoda od poreza ostvaruju se sukladno planiranoj dinamici.

3.1.2. Prihodi od pomoći iz inozemstva i subjekata općeg proračuna povećavaju se za +423.622 EUR (+6,6%), odnosno sa 6.375.786 EUR na 6.799.408 EUR.
Pomoći proračunu iz drugih proračuna i izvanproračunskim korisnicima povećane su za +376.270 EUR, odnosno sa 1.829.066 EUR na 2.205.336 EUR, i to:

a) kapitalne pomoći povećane su za 365 tisuća EUR:
· povećanje za:
1. pomoć Primorsko-goranske županije (u daljnjem tekstu: PGŽ) (147.600 EUR) i Općinskog suda (166.788 EUR) za investiciju obnove krova zgrade i sanitarija na adresi M. Tita 4 (Općinski sud u Opatiji)
2. pomoć PGŽ-a za uređenje dječjeg igrališta u Iki (20 tisuća EUR), za uređenje  odbojkaškog igrališta u Ičićima (15 tisuća EUR) te za sanaciju pomorskog dobra tj. plažu Belveder (80.986 EUR)
3. pomoć iz Državnog proračuna (u daljnjem tekstu: DP) (22 tisuće EUR) za igralište Pobri (investicija dovršena u 2025. godini, pomoć isplaćena u 2026. godini)
4. pomoći za JVP od strane drugih JLS-a (osnivača) (16 tisuća EUR)
· smanjenje za pomoći iz DP-a u iznosu -103 tisuće EUR za 4 projekta koja smo prijavili na natječaje za dodjelu bespovratnih sredstava:
1. dječja igrališta u Iki i Poljanama (inicijalno planirano 67,5 tisuća EUR, odobreno 32,2 tisuće EUR)
2. plaža Belveder  (inicijalno planirano 100 tisuća EUR, odobreno 60 tisuća EUR)
3. rekonstrukcija nogometnog igrališta (inicijalno planirano 277,8 tisuća EUR, odobreno 250 tisuća EUR)
b)  tekuće pomoći povećane su za 11 tisuća EUR:
1. pomoći PGŽ-a (povećanje) za prijevoz onkoloških bolesnika (12 tisuća EUR)
2. sredstva DP-a (povećanje) za fiskalnu održivost DV Opatija (12 tisuća EUR)
3. smanjene su tekuće pomoći za JVP od strane drugih JLS-a (osnivači) u iznosu od 11,8 tisuća EUR, s osnove smanjenja rashoda JVP-a (prije svega rashodi za zaposlenike koji se neće realizirati u inicijalno planiranom iznosu)
4. smanjenje za projekt Foresist 1 tisuću EUR (naplata iz DP sukladno izvršenim i plaćenim uslugama)
Pomoći proračunskih korisnicima iz proračuna koji im nije nadležan povećane su za +250.305 EUR, što se prvenstveno odnosi na OŠ Opatija (+218 tisuća EUR – pomoć iz DP za plaće iz COP-a i za prehranu učenika). Ostatak se odnosi na GKČ (+32 tisuće EUR, sredstva Grada Kastva za povećanje rashoda u podružnici Kastav – novi djelatnik i ostalo).

Prihodi od pomoći temeljem prijenosa EU sredstava smanjene su za -202.953 EUR. Osnovni razlog je smanjenje pomoći za JVP za izgradnju vatrogasnog doma u iznosu 464.530 EUR (projekt se neće realizirati u 2026. godini). Povećavaju se tekuće pomoći za OŠ Opatija za projekt pomoćnika u nastavi (+15 tisuća EUR) i za projekt Foresist (246 tisuća EUR). Grad Opatija je vodeći partner u ovom projektu, ostali partneri su iz RH i iz Slovenije. Sukladno Uputi za računovodstveno evidentiranje prihoda i rashoda iz EU sredstava, Grada Opatija, kao vodeći partner, mora u proračunu za tekuće razdoblje planirati, osim plana prihoda i rashoda koji se odnose na provedbu projekta Grada, planirati i prihode/rashode za transfere za ostale partnere u projektu. S te osnove je planirano povećanje pomoći u iznosu +246 tisuća EUR koji će se djelomično transferirati na partnere (rashod 185 tisuća EUR), a preostali iznos povećanja pomoći (+61 tisuće EUR) odnosi na povećanje prihoda koji pripadaju Gradu (za dio projekta koji provodi Grad).

3.1.3. Prihodi od imovine povećavaju se za +125.864 EUR (+4,1%), odnosno sa 3.062.194 EUR na 3.188.058 EUR. Unutar ove skupine prihoda povećavaju se samo prihodi od zakupa i iznajmljivanja imovine (+126 tisuća EUR, odnosno sa 200 tisuća EUR na 326 tisuća EUR), što se odnosi na prihode od parkirnih mjesta temeljem ugovora s TD Opatija 21. Ova se naknada naplaćivala do 2021. godine; s obzirom na dobre rezultate poslovanja iz djelatnosti parkiranja, ponovno se uvela naplata ovog prihoda od 2025. godine. U 2026. godini ostvaren je prihod u iznosu 126 tisuća EUR po konačnom obračunu za 2025. godinu, a do kraja godine planirano je ostvarenje dodatnih prihoda u iznosu od 200 tisuća EUR kao akontacija za 2026. godinu (početkom 2027. godine napravit će se konačni obračun temeljem ostvarenih prihoda od parkiranja za 2026. godinu, po istom principu kao i početkom ove godine). Ostali prihodi od imovine ostaju neizmijenjeni (ostvaruju se sukladno planiranoj dinamici).

3.1.4. Prihodi od upravnih i administrativnih pristojbi, pristojbi po posebnim propisima i naknada  (komunalna naknada, komunalni doprinos, turistička i upravne pristojbe, sufinanciranje cijene proračunskih korisnika, sufinanciranje od strane investitora) se ovim prijedlogom smanjuju za -2.493.275 EUR (-22,4%), odnosno sa 11.129.633 EUR na 8.636.358 EUR. Smanjenje se u potpunosti odnosi na sufinanciranje investitora u iznosu 2,5 milijuna EUR za cestu A. Mihića (ova investicija se više ne planira realizirati u 2026. godini). Povećanje u iznosu +6.725 EUR se odnosi na povećanje prihoda od sufinanciranja roditelja u OŠ Opatija za produženi boravak i roditelja u DV Opatija (usklađenje sa realizacijom i procjenom do kraja 2026. godine). Ostali prihodi ostaju neizmijenjeni (ostvaruju se sukladno planiranoj dinamici).

3.1.5. Prihodi od prodaje proizvoda i roba te pruženih usluga, prihodi od donacija te povrati po protestiranim jamstvima smanjuju se za -82.708 EUR (-8,5%), odnosno sa 977.749 EUR na 895.041 EUR. Najveće smanjenje se odnosi na smanjenje vlastitih prihoda kod Festivala Opatije (-100 tisuća EUR) budući da se zbog manjeg broja inozemnih koncerata  očekuju manji prihodi od prodaje ulaznica (ovi se koncerti dogovaraju godinu unaprijed, a stupanjem na dužnost novog ravnatelja u veljači ove godine nije bilo moguće isto realizirati). Istovremeno  Festival planira povećanje prihoda od donacija u iznosu 8 tisuća EUR (Zagrebačka banka za organizaciju Dječjeg tjedna). 

Dječji vrtić Opatija planira smanjenje vlastitih prihoda za -3,8 tisuća EUR (smanjenje prihoda od toplog obroka djelatnika, prema procjeni do sada ostvarenih prihoda i projekciji do kraja godine) te povećanje prihoda s osnove donacija +2 tisuće EUR (Foto Luigi i Talijanska Unija  za provedbu projekta „MOF“).

JVP planira povećanje vlastitih prihoda u iznosu +4 tisuće EUR (za obavljanje komercijalnih usluga).

Grad planira povećanje prihoda od donacija u iznosu 6,7 tisuća EUR (od Zagrebačke banke za organizaciju Adventa).
Ostali prihodi ostaju neizmijenjeni (ostvaruju se sukladno planiranoj dinamici).

3.1.6. Prihodi od kazni, upravnih mjera i ostali prihodi se ovim Izmjenama Proračuna ne mijenjaju, ostaju u iznosu 165.000 EUR. Prema dinamici dosadašnjeg ostvarenja ove kategorije prihoda očekujemo ostvarenje inicijalno planiranih prihoda na godišnjoj razini.

3.2. PRIHODI OD PRODAJE NEFINANCIJSKE IMOVINE

Ovim prijedlogom prihodi od prodaje imovine smanjuju se za -700.000 EUR (-23,3%), odnosno sa 3.000.000 EUR na 2.300.000 EUR. Prihodi se smanjuju radi usklađenja  s planiranim prodajama nekretnina uzimajući u obzir očekivano vrijeme potrebno za provedbu natječaja u odnosu na preostali dio proračunske godine. 
3.3. PRIMICI OD FINANCIJSKE IMOVINE I ZADUŽIVANJA, 
Primici od financijske imovine i zaduživanja se smanjuju za -2.099.084 EUR, odnosno inicijalno planirani iznos primitaka od zaduživanja 2.199.084 EUR smanjuje se na svega 100.000 EUR. Novoplanirani iznos odnosi se na kredit za izgradnju školske sportske dvorane koji je planiran u iznosu 5 milijuna EUR, od čega se u 2026. godini planira 100 tisuća EUR, a preostali iznos (4,9 milijuna EUR) u 2027. i 2028. godini.  

Smanjenje u iznosu 199.084 EUR odnosi se na zaduženje za investiciju izgradnje vatrogasnog doma; ukupna investicija procijenjena je na iznos od 7,7 milijuna EUR, od čega je iz kredita planirano financiranje 15% investicije (ukupno 1.154.688 EUR) kroz 2 godine (u 2026. godini 199.084 EUR, u 2027. godini 955.604 EUR). Ostatak investicije planiran je iz bespovratnih sredstava EU fondova. Budući da do kraja godine ne očekujemo objavu natječaja za bespovratna sredstva, početak izgradnje vatrogasnog doma nije planiran u ovoj godini, stoga nije potrebno planirati niti kreditna sredstva, odnosno primitak od zaduživanja.
4. UKUPNI RASHODI I IZDACI

Prema ovom prijedlogu planiraju se izmjene u dijelu rashoda Proračuna 2026. godine kako slijedi:

Iz navedenog je razvidno da se ukupni rashodi Proračuna smanjuju za -1.373.158 EUR, i to:

· rashodi poslovanja povećavaju se za +992.362 EUR

· rashodi za nabavu nefinancijske imovine  smanjuju se za -2.365.520 EUR

· izdaci za financijsku imovinu i otplate zajmova se ne mijenjaju

Prijedlogom Izmjena Proračuna za 2026. godinu rashodi i izdaci usklađeni su sa dosadašnjim ostvarenjem te očekivanim potrebama do kraja proračunske godine. Povećanje rashoda je rezultat sljedećih izmjena:

1. povećanje rashoda s osnove prijenosa investicija iz 2025. godine u iznosu od cca 2,8 milijuna EUR (povećanje rashoda – kapitalna ulaganja i projekti koji su planirani, ali nisu izvršeni u 2025. godine te se isti prenose u 2026. godinu)
2. povećanje rashoda za nove projekte ili povećanje iznosa po postojećim projektima u iznosu od cca 400 tisuća EUR 
3. povećanje rashoda za održavanje komunalne infrastrukture u iznosu 100 tisuća EUR

4. smanjenje rashoda za tri investicije ukupne vrijednosti 5 milijuna EUR (vatrogasni dom, školska dvorana, cesta A. Mihića)
5. povećanje ostalih rashoda (na neto principu) u iznosu od cca 300 tisuća EUR (razni troškovi - obrazloženje dolje po vrstama rashoda)

4.1. RASHODI POSLOVANJA

Prema ovim izmjenama planirani rashodi poslovanja za 2026. godinu mijenjaju se kako slijedi:
[image: image4.emf]4.1.1. RASHODI ZA ZAPOSLENE 13.088.760 13.073.378 -0,1% -15.382

NA TEMELJU OSIGURANJA I DRUGE NAKNADE

4.1.7. RASHODI ZA DONACIJE, KAZNE, 

4.1. RASHODI  POSLOVANJA TEKUĆI PLAN 2026 I IZMJENE 2026 %  RAZLIKA


4.1.1. Rashodi za zaposlene neznatno se smanjuju za -15.382 EUR (-0,1%), odnosno sa 13.088.760 EUR na 13.073.378 EUR. Radi se  o usklađenju s do sada ostvarenim rashodima i očekivanim rashodima do kraja godine. Rashodi za Grad Opatiju i Festival Opatiju ostaju neizmijenjeni. DV Opatija smanjuje planirane rashode u iznosu -50 tisuća EUR (zbog bolovanja zaposlenika, nedostatka planiranih zamjena te neotvaranja jasličke skupine u Domu Veprinac,  gdje su bila planirana sredstva za tri radna mjesta). JVP smanjuje planirane rashode za -53 tisuće EUR (kao posljedica neisplate plaće zbog korištenja rodiljnih i očinskih dopusta vatrogasaca te ukalkuliranog iznosa ostvarenja prosječne očekivane plaće do kraja godine). OŠ Opatija povećava planirane rashode za zaposlene za +83,4 tisuće EUR (zbog rasta plaća od 1. travnja sukladno potpisanim kolektivnim ugovorima, povećanje se većim dijelom financira iz DP). GKČ povećava planirane rashode za zaposlene u iznosu +3,7 tisuća EUR (otpremnina za djelatnika, financira Grad Kastav).

4.1.2. Materijalni rashodi povećavaju se za +526.922 EUR (+3,9%), odnosno sa 13.612.156 EUR na 14.139.078 EUR; povećanje je kod svih vrsta rashoda, osim kod naknada troškova osobama izvan radnog odnosa koji ostaju neizmijenjeni te kod ostalih nespomenutih rashoda poslovanja koji se smanjuju (-4%), u skladu sa dosadašnjom realizacijom i očekivanjima do kraja godine. 

Najznačajnije povećanje odnosi se na rashode za usluge +483.067 EUR (+4,4%), i to:

· tekuće i investicijsko održavanje +217 tisuća EUR (+4%): povećanje rashoda za održavanje komunalne infrastrukture +100 tisuća EUR (povećanje rashoda za zimsku službu i za opremu cesta), održavanje objekata Grada +74 tisuća EUR (prijenos iz 2025. za naručene usluge), održavanje aplikativnih rješenja +28 tisuća EUR (zbog porasta cijena usluga), 
· intelektualne i osobne usluge povećavaju se za +285 tisuća EUR (+32,7%); najveći dio povećanja odnosi se na rashode za izradu različitih studija, stručnih podloga i idejnih rješenja (+149 tisuća EUR – prijenos iz 2025. godine), projekt Foresist (+27 tisuća EUR), ostale aktivnosti (veći broj u dijelu gradskih programa – ukupno 25 tisuća EUR); Festival Opatija (+66 tisuća EUR – istovremeno su smanjeni rashodi za ostale usluge zbog promjene načina ugovaranja usluge pojedinih izvođača), ostali proračunski korisnici +13 tisuća EUR 
· komunalne usluge se neznatno povećavaju za +9 tisuća EUR (+0,7%)
· zakupnine i najamnine se neznatno povećavaju za +7 tisuća EUR (+0,5%) – unutar toga povećavaju se zakupnine za korištenje sportskih objekata (+104 tisuće EUR za dvoranu M. Cvetković, opatijsko nogometno igralište te za sportske objekte u Rijeci za opatijske sportske klubove), istovremeno se smanjuju rashodi za zakupnine za potrebe Festivala Opatije (-91 tisuća EUR, smanjeni su troškovi produkcije zbog angažmana lokalnih tvrtki)
· usluge telefona, interneta, pošte i prijevoza povećavaju se za +15 tisuća EUR (+4,6%) zbog povećanih poštanskih troškova i zbog povećanja troškova prijevoza (uvodi se besplatan prijevoz za opatijske osnovnoškolce tijekom ljetnih pravnika za što je planirano povećanje rashoda +6 tisuća EUR) 
· usluge promidžbe i informiranja povećavaju se za +16 tisuća EUR (+5,4%) a odnose se na usklađenja po većem broju programa prema očekivanim ostvarenjima do kraja godine

· ostale usluge smanjuju se za -68 tisuća EUR (-5%); najveći dio smanjenja (-118 tisuće EUR) se odnosi na Festival Opatiju (po različitim programima, odustajanje od manifestacije Music fest), uz istovremeno povećanje gradskih rashoda (+40 tisuća EUR) za realizaciju brojnih manifestacija i aktivnosti, te povećanje rashoda kod GKČ (+10 tisuća što financira Grad Kastav)

· ostala povećanja u ovoj skupini rashoda (ukupno povećanje +2 tisuća EUR) su zanemarivog iznosa povećanja, a odnose se na usklađenja po programima prema očekivanim ostvarenjima do kraja godine

Unutar materijalnih rashoda ostali rashodi su u nominalnom iznosu neznatno povećani odnosno smanjeni:

· naknade troškova zaposlenika povećavaju se za +6 tisuća EUR (povećani troškovi stručnog usavršavanja i službenih putovanja)
· rashodi za materijal i energiju povećavaju se +70 tisuća EUR (zbog više cijene električne energije u odnosu na planiranu)

· ostali nespomenuti rashodi poslovanja smanjuju se -32 tisuće EUR, najvećim dijelom se odnosi na aktivnosti obilježavanja datuma i tradicija

4.1.3. Financijski rashodi neznatno se smanjuju, za -521 EUR (-0,5%), odnosno sa 96.340 EUR, na 95.819 EUR; smanjenje se odnosi na rashode za bankarske usluge i usluge platnog prometa (usklađenje sa dosadašnjom realizacijom)

4.1.4. Subvencije se povećavaju za +102.501 EUR (+6,4%), odnosno sa 1.606.590 EUR na 1.709.091 EUR. Ovo povećanje odnosi se na povećanje sredstava za subvenciju javnog prijevoza +100 tisuća EUR prema prijedlogu plana poslovanja prijevoznika KD Autotrolej. Također povećane su subvencije trgovačkim društvima partnerima na projektu Foresist za +33,5 tisuća EUR (Grad, kao vodeći partner, dobiva sve pomoći iz EU fonda te je dužan transferirati ih onom partneru za kojega su sredstva doznačena). Istovremeno smanjene su subvencije za TD Komunalac za sanaciju odlagališta Osojnica (-31 tisuću EUR) sukladno Ugovoru o sufinanciranju troškova sanacije.
4.1.5. Pomoći dane u inozemstvo i unutar općeg proračuna povećavaju se za +672.909 EUR (+119,2%), odnosno sa 564.577 EUR na 1.237.486 EUR. Najveći dio se odnosi na pomoći Hrvatskom muzeja turizma (HMT) u iznosu +476,1 tisuća EUR (prijenos iz 2025. godine) za muzejsku djelatnost (izrada koncepta ulaganja i kapitalna ulaganja u stalni postav muzeja u Vili Angiolina). Povećavaju se i pomoći za projekt Foresist u iznosu +171,7 tisuća EUR; odnosi se na tekuće pomoći partnerima u RH i Sloveniju (Grad, kao vodeći partner, dobiva sve pomoći iz EU fonda te je dužan transferirati ih onom partneru za kojega su sredstva doznačena). Povećavaju se i kapitalne pomoći (+20 tisuća EUR) s osnove osiguravanja pomoći za ustanovu Thalassotherapia za nabavu medicinske opreme. Povećavaju se tekuće pomoći za OŠ Lovran +2 tisuća EUR (financiranje besplatnog prijevoza učenicima s opatijskog područja tijekom ljetnim praznika) i  tekuće  pomoći za Dom zdravlja PGŽ-a za organiziranje turističke ambulante u Opatiji tijekom ljeta (+3 tisuće EUR). 
4.1.6. Naknade građanima i kućanstvima smanjuju se za -140.550 EUR (-8,9%), odnosno sa 1.585.700 EUR na 1.445.200 EUR.  Ovo smanjenje se odnosi na smanjenje iznosa planiranog za pomoć građanima u obliku besplatnog prijevoza osoba starijih od 65 godina s prosječnim mjesečnim prihodima do 1.000 EUR. Na temelju dosadašnjeg broja zahtjeva i isplaćenog iznosa pomoći procjenjujemo da će 50 tisuća EUR biti dostatno za ovaj oblik pomoći do kraja godine (u tekućem Proračunu plan iznosi 190 tisuća EUR).

4.1.7. Rashodi za donacije, kazne, naknade šteta i kapitalne pomoći smanjuju se za -153.567 EUR (-5%), odnosno sa 3.085.109 EUR na 2.931.542 EUR, prvenstveno zbog smanjenja kapitalnih pomoći (-324 tisuće EUR) za TD Opatija 21 u ukupnom iznosu 336 tisuća EUR (dio u iznosu 307 tisuća EUR odnosi se na smanjenje pomoći za plaćanje kamate po dugoročnim kreditima za izgradnju nogometnog igrališta i bazena te dodatno rezervna sredstva koja su bila planirana u iznosu 279 tisuća EUR za travu u slučaju da ne budu odobrena bespovratna sredstva iz DP po prijavljenom natječaju - budući da su sredstva dobivena, ovaj dio kapitalne pomoći neće se isplatiti; drugi dio u iznosu 28 tisuća EUR odnosi se na umanjeni dio bespovratnih sredstava iz DP po prijavljenom natječaju za travu nogometnog igrališta – prijavljeno i planirano u Proračunu 278 tisuća EUR, dobiveno 250 tisuća EUR). Povećanje kapitalnih pomoći u iznosu +12 tisuća EUR odnosi se na pomoć za TD Parkovi za projekt Rasadnik perivoja Angiolina (projekt koji se sufinancira iz Urbane aglomeracije). 

Tekuće donacije povećane su za +147 tisuća EUR, a što se odnosi se povećanje sredstava za javne potrebe u sportu (+73 tisuća EUR, od čega za redovan rad sportskih klubova +57 tisuća EUR, za klubove od posebnog interesa +16 tisuća EUR), povećanje donacija za Područnu vatrogasnu zajednicu Liburnije (+19 tisuća EUR) sukladno zakonskim propisima, povećanje sredstava za TZ Opatija +55 tisuća EUR (za manifestacije), smanjenje sredstava dodijeljenih iz javnog poziva (-14 tisuće EUR - programi zdravi grad, predškolski odgoj, srednjoškolsko obrazovanje, lokalni program za mlade, tehnička kultura, socijalna zaštita), te ostala povećanja manjeg iznosa ukupno 14 tisuća EUR.
Kapitalne donacije povećane su za +23 tisuće EUR za program obnova fasada i krovova.
4.2. RASHODI ZA NABAVU NEFINANCIJSKE IMOVINE
Prema ovim izmjenama planirani rashodi za nabavu nefinancijske imovine mijenjaju se kako slijedi:
[image: image5.emf]4.2.1. NEPROIZVEDENA DUGOTRAJNA IMOVINA 155.139 155.139 0,0% 0

4.2.2. PROIZVEDENA DUGOTRAJNA IMOVINA 10.458.747 7.481.996 -28,5% -2.976.751

        - GRAĐEVINSKI OBJEKTI 9.660.289 6.591.089 -31,8% -3.069.200

         računalne programe, umjetnička, znanstvena i literarna djela)

4.2.3. DODATNA ULAGANJA NA NEFINANCIJSKOJ IMOVINI 0 611.231 611.231

UKUPNO RASHODI  10.613.886 8.248.366 -22,3% -2.365.520

4.2. RASHODI ZA NABAVU NEFINANCIJSKE IMOVINE TEKUĆI PLAN 2026 I IZMJENE 2026 %  RAZLIKA


4.2.1. Rashodi za nabavu neproizvedene dugotrajne imovine ostaju neizmijenjeni (155.139 EUR).  Radi se o rashodima za otkup zemljišta za potrebe Grada (odnosno za realizaciju određenih projekata). 
4.2.2. Rashodi za nabavu proizvedene dugotrajne imovine smanjuju se za -2.976.751 (-22,3%), odnosno sa 10.458.747 EUR na 7.481.996 EUR, što se odnosi na smanjenje rashoda za Građevinske objekte (smanjenje -3.069.200 EUR, - 31,8%, odnosno sa 9.660.289 EUR na 6.591.089 EUR). U dijelu komunalne infrastrukture detaljno pojašnjenje dano je u Obrazloženju Izmjena i dopuna Programa građenja objekata i uređaja komunalne infrastrukture za 2026. godinu. Promjene su kako slijedi:

a) u Programu gradnje objekata komunalne infrastrukture, smanjenje za -625.961 EUR, a što je rezultat:

· smanjenja rashoda za 2.472.225 EUR za slijedeće projekte:

1. izgradnja ceste A. Mihića u iznosu -2 milijuna 450 tisuća EUR (ova investicija se više ne planira u 2026. godini već će se planirati u sljedećem proračunskom razdoblju, financiranje investicije planirano iz sufinanciranja investitora)

2. smanjenje rashoda -22 tisuće EUR sukladno potpisanim ugovorima za slijedeće investicije: skate park, uređenje centra Veprinca, uređenje puta Prkunije 

· povećanja rashoda za 1.846.264 EUR za slijedeće projekte:

1. izgradnju i rekonstrukciju nerazvrstanih cesta +1 milijun 310 tisuća EU (prijenos iz 2025. godine); izdvajamo veće iznose: projekt izgradnje 3. ceste (+463 tisuće EUR – za otkup nekretnina); rekonstrukcija prometnice Dobreć-Tunel Učka (564 tisuća EUR),  rekonstrukcija ulice A. Dminaka (+215 tisuća EUR), izgradnja okretišta u ul. E. Bošnjaka (+28 tisuća EUR)

2. izgradnju i rekonstrukciju javnih površina na kojima nije dopušten promet motornim vozilima +356 tisuća EUR: uređenje plaže Tomaševac (+46 tisuća EUR – prijenos iz 2025. godine), uređenje plaže Belveder i obalne šetnice (+110 tisuća EUR), projekt rekonstrukcije plaže i Trga Slatina (+200 tisuća EUR zbog ugovaranja idejnog projekta).

3. izgradnju i rekonstrukciju javnih parkirališta i garaža +18 tisuća EUR - povećanje rashoda za garažu Črnikovica (prijenos iz 2025. godine za projekt)

4. izgradnju i rekonstrukcija javnih zelenih površina +162 tisuće EUR: uređenje dječjeg igrališta Ičići (+29 tisuća EUR, prijenos iz 2025. godine), uređenje sportskog igrališta Brajdica (+78 tisuća EUR, prijenos iz 2025. godine), uređenje okoliša DV Poljane (+35 tisuća EUR), rekonstrukcija dječjeg igrališta Ika centar (+20 tisuća EUR)

b) u Programu kapitalnih ulaganja u imovinu (u UO za komunalni sustav, prostorno planiranje i zaštitu okoliša), smanjenje za -1.806.625 EUR, koje se odnosi na projekt izgradnje školske sportske dvorane u iznosu -1,9 milijuna EUR. Istovremeno povećani su rashodi za projektnu dokumentaciju za stanogradnju (+16 tisuća EUR, prijenos iz 2025. godine) te za projektnu dokumentaciju za rekonstrukciju blagovaone i kuhinje OŠ Opatija (+77 tisuća EUR, prijenos iz 2025. godine).

Rashodi za nabavu postrojenja i opreme povećavaju se za +34.574 EUR (+13,3%), i to :

· Grad - povećanje za +1 tisuću EUR

· proračunski korisnici – povećanje za +34 tisuće EUR (za raznu opremu): JVP +13 tisuća EUR (oprema za održavanje i zaštitu), Festival Opatija +14 tisuća EUR (nabava novih stolica za Ljetnu pozornicu), DV Opatija +5 tisuća EUR, OŠ Opatija +2 tisuće EUR 
Rashodi za nabavu prijevoznih sredstava smanjuju se za -4 tisuće EUR (smanjenje plana kod DV Opatija).

Rashodi za nabavu knjiga, umjetničkih djela i ostale izložbene vrijednosti neznatno se povećavaju za +1.500 EUR (+1,7%); povećanje kod GKČ.

Rashodi za nabavu nematerijalne proizvedene imovine povećavaju se za +60.166 EUR (+15%). Ulaganja u računalne programe povećavaju se za +41 tisuće EUR (Grad 40 tisuća EUR za dogradnju postojećih računalnih programa i za novi sustav telefonske centrale, DV 1 tisuću EUR za dogradnju računalnih programa). Rashodi za umjetnička, literarna i znanstvena djela povećavaju se za +19 tisuće EUR (povećanje za +34 tisuće EUR za prostorne i urbanističke planove (prijenos iz 2025. godine);  smanjenje za -15 tisuća EUR za izradu dokumentacije za energetsku obnovu javnih zgrada (budući da isto nije izgledno u 2026. godini).

4.2.3.  Dodatna ulaganja na nefinancijskoj imovini nisu inicijalno planirana u 2026. godini. Ovim se izmjenama Proračuna planiraju u iznosu 611.231 EUR, što se odnosi na prijenos investicija iz 2025. godine (pokrenuta je nabava ili su ugovoreni radovi). Radi se investiciji podstavljanja poda u Vili Angiolina (220 tisuća EUR) te radovi na obnovi krovišta i sanitarija u zgradi Općinskog suda u Opatiji (382 tisuće EUR). 
4.3. IZDACI ZA FINANCIJSKU IMOVINU I OTPLATE ZAJMOVA

Prema ovom prijedlogu Izdaci za financijsku imovinu i otplate zajmova se ne mijenjaju, ostaju u inicijalno planiranom iznosu od 466.328 EUR.  Obuhvaćaju sredstva za otplatu glavnice po kreditu za izgradnju centra „Gervais“ i sredstva za otplatu glavnice po kreditu za modernizaciju javne rasvjete.

4.4. RASHODI PO RAZDJELIMA I PRORAČUNSKIM KORISNICIMA

Izmjene Proračuna za 2026. godinu ukupno na razini razdjela (Upravnih odjela) odnosno prema programskoj i organizacijskoj klasifikaciji prikazane su u slijedećem grafikonu:

4.4.1 
OBRAZLOŽENJE I. IZMJENA I DOPUNA PRORAČUNA NA RAZINI UPRAVNIH ODJELA / PO PROGRAMIMA

	RAZDJEL / PROGRAM
	RAZLIKA 

PLAN -IZMJENE
	%
	OBRAZLOŽENJE

	UPRAVNI ODJEL ZA LOKALNI POL. SUSTAV I UPRAVLJANJE IMOVINOM
	+475.704
	+17,3%
	

	AKTIVNOSTI GRADSKOG VIJEĆA
	+1.000
	+0,7%
	· Povećanje sredstava za troškove održavanja sjednica Gradskog vijeća 1.000 EUR i smanjenja naknada za rad u predstavničkim tijelima -5.000 EUR (sukladno procjeni izvršenja)

· Povećanje potpora udrugama hrvatskih branitelja +5.000 EUR (za izdavanje monografije) 

	LOKALNI POLITIČKI SUSTAV
	0
	0%
	· Nema promjena u ovom programu

	RAD IZVRŠNOG TIJELA
	+13.396
	3,1%
	· Povećanje od +10.000 EUR sukladno Ugovoru o nadoknadi troškova obavljanja poslova unutarnje revizije za 2026. godinu 

· Povećanje od +3.050 EUR za Potpore ustanovama i organizacijama civilnog društva od značaja za Grad (župe)
· Povećanje od +346 EUR za redovnu djelatnost (službena putovanja)

	REDOVNI PROGRAMI UO ZA LOKALNI POLITIČKI SUSTAV I UPRAVLJANJE IMOVINOM
	+6.400
	+1,8%
	· Povećanje sredstva za Redovni rad Ureda za lokalni politički sustav i upravljanje imovinom odnosi se na usklađenja u dijelu materijalnih troškova prema procijenjenim troškovima do kraja godine 

	PROGRAM ODRŽAVANJA OBJEKATA GRADA
	+116.200
	+12,5%
	· U dijelu Održavanja objekata u vlasništvu Grada sredstva se povećavaju (+86.200 EUR): za radove tekućeg i investicijskog održavanja koji su bili planirani u 2025.g. ali se nisu stigli realizirati do kraja godine zajedno s usklađenjem plana provedbe za ovu godinu (+74.000 EUR), za ostale usluge zbog povećanih cijena čišćenja (+10.000 EUR) te povećanja premija osiguranja za dva vozila (+2.200 EUR) 

· Sredstva pričuve za prostore u vlasništvu Grada povećavaju se za +30.000 EUR uglavnom zbog financiranja radova na zgradama u suvlasništvu prema suvlasničkom udjelu

	KAPITALNA ULAGANJA U IMOVINU
	+383.000
	+193,4%
	· Povećanje od +382.000 EUR odnosi se na prenesenu investiciju Obnova krovišta i sanitarija u zgradi M. Tita 4 koju zajednički financiraju Grad, PGŽ i Općinski sud u Rijeci  te preostali iznos od +1.000 EUR za priznavanje ulaganja u gradsku imovinu

	INFORMIRANJE JAVNOSTI
	+8.300
	+3,4%
	· Povećanje od +13.000 EUR odnosi se na List Opatija

· Smanjenje troškova za elektroničke medije zbog manje ugovorenih usluga od -9.700 EUR
· Povećanje troškova od +5.000 EUR za Ostale promidžbene aktivnosti  

	OBILJEŽAVANJE DATUMA I TRADICIJA
	-57.066
	-17,8%
	· Za Dan Grada smanjuje se planirani iznos za -21.000 EUR u skladu s očekivanim troškovima

· Za obilježavanje datuma i tradicija smanjuje se planirani iznos za -38.000 EUR u skladu s očekivanim troškovima

· Za Marunadu osiguravaju se dodatna sredstva od +1.100 EUR

· Za Karneval povećanje od 884 EUR zbog usklađenja

· Za Ljetnu balinjeradu osiguravaju se sredstva od +7.950 EUR

· Za Advent u Opatiji osiguravaju se dodatna sredstva od +4.000 EUR (dio sredstava od 6.700 EUR osigurava se iz donacije  Zagrebačke banke d.d.)

· Smanjenje planiranih sredstava za manifestaciju Festivali cvijeća (-12.000 EUR) 

	AKTIVNOSTI MJESNIH ODBORA
	+4.474
	+5,7%
	· Povećanje iznosa od +1.474 EUR za Manifestacije i događanja u organizaciji mjesnih odbora odnosi se na preneseni višak prihoda od donacija MO Ičići
· Osiguravaju se dodatna sredstva za Poklone djeci povodom Sv. Nikole +3.000 EUR

	UPRAVNI ODJEL ZA FINANCIJE I DRUŠ. DJELATNOSTI – bez pror. korisnika
	+187.523
	+2,2%
	

	JAVNA UPRAVA I ADMINISTRACIJA
	-29.433
	-0,8%
	· U ovom programu se smanjuju rashodi za zaposlenike u iznosu -26.433 EUR, ali se istovremeno u programu Foresist povećavaju isti rashodi (stoga nema financijskog učinka na Proračun)

· Za ostale nespomenute rashode poslovanja, za bankarske usluge i usluge platnog prometa te ostale usluge korigira se plan u skladu s očekivanim troškovima do kraja godine(-3.000 EUR).

	ZDRAVI GRAD
	-3.500
	-5%
	· Smanjuje se planirani iznos sredstava za dodatne programe u javnom pozivu u skladu s izvršenjem.

	JAVNE POTREBE U PREDŠKOLSKOM ODGOJU I OBRAZ.
	-1.000
	-50%
	· Po javnom pozivu nije iskazan interes udruga, stoga se planirani iznos u cijelosti smanjuje

	JAVNE POTREBE U OSNOVNOŠKOLSKOM OBRAZOVANJU
	+1.479
	+0,6%
	· Kod obveznog osnovnoškolskog obrazovanja povećanje iznosi +8.104 EUR za prijevoz učenika tijekom srpnja i kolovoza (6.000 EUR), a ostatak povećanja se odnosi na povećane zahtjeve učenika za uslugu besplatnog prijevoza tijekom školske godine
· Usklađenje s očekivanim manjim troškovima DGV-a za -8.125 EUR 

· Za financiranje prijevoza učenika koji pohađaju nastavu u OŠ Lovran  osigurava se dodatnih +2.000 EUR (besplatan prijevoz za vrijeme ljetnih praznika)
· Smanjuje se planirani iznos sredstava za dodatne programe u javnom pozivu za -500 EUR u skladu s izvršenjem.

	PROGRAM SREDNJEŠKOLSKOG I OSTALOG OBRAZOVANJA
	-5.000
	-1,5%
	· Po javnom pozivu za srednje školstvo nije iskazan interes udruga, stoga se planirani iznos u cijelosti smanjuje (-2.000 EUR)

· Po javnom pozivu za lokalni program za mlade smanjuje se iznos za -3.000 EUR, sukladno ugovorima s udrugama

	JAVNE POTREBE U KULTURI
	+476.127
	+150,9%
	· Povećanje se u cijelosti odnosi na financiranje HMT: u dijelu muzejsko-galerijske djelatnosti (sve prijenos iz 2025.g.).

	MANIFESTACIJE I OBLJETNICE
	0
	0%
	· Ne evidentiraju se promjene na ovom programu

	PROGRAM TEHNIČKE KULTURE
	-1.000
	-50%
	· Smanjuju se sredstva po javnom pozivu u skladu s ugovorima

	JAVNE POTREBE U SPORTU
	+177.000
	+13,5%
	· Za redovni rad sportskih klubova osiguravaju se dodatna sredstva od +57.000 EUR

· Povećavaju se sredstva za Osiguranje prostornih uvjeta (+104.000 EUR – dvorana M. Cvetković i riječki sportski objekti koje koriste opatijski sportski klubovi) )

· Potpore klubovima od posebnog interesa povećavaju se za + 16.000 EUR 

	SOCIJALNA SKRB I ZDRAVSTVO
	-119.900
	-7,9%
	· Povećava se iznos pomoći namijenjen zdravstvenim ustanovama +23.100 EUR (Thalassotherapia 20 tisuća EUR za sufinanciranje nabave opreme i Dom zdravlja PGŽ 3.100 EUR za turističku ambulantu)
· Smanjuju se sredstva po javnom pozivu, sukladno realiziranim ugovorima za -3.000 EUR

· Smanjuje se planirani iznos za pokazne karte za osobe starije od 65 godina za -140.000 EUR, prema dosadašnjoj realizaciji i očekivanim troškovima do kraja godine.

	OTPLATE KREDITA
	0
	0%
	· Ne evidentiraju se promjene na ovom programu

	ULAGANJE U FINANC. IMOVINU
	-307.250
	-80,2%
	· Smanjenje kapitalne pomoći za TD Opatija 21 koje su bile namijenjene za  plaćanje kamate po dugoročnim kreditima za izgradnju nogometnog igrališta i bazena te dodatno  rezervna sredstva koja su bila planirana u iznosu 279 tisuća EUR za travu na nogometnom igralištu u slučaju da ne budu odobrena bespovratna sredstva iz DP po prijavljenom natječaju - budući da su sredstva dobivena, ovaj dio kapitalne pomoći neće se isplatiti

	JAMSTVENA ZALIHA
	0
	0%
	· Ne evidentiraju se promjene na ovom programu

	
	
	
	

	UPRAVNI ODJEL ZA KOMUNALNI SUSTAV, PROSTORNO PLANIRANJE  I ZAŠTITU OKOLIŠA-bez pror. korisnika
	-1.842.903


	-10,7%
	

	PROGRAM JAVNA UPRAVA I ADMINISTRACIJA
	+50.000
	+62,5%
	· Dodatna sredstva osiguravaju se za zaštitarske usluge (+20.000 EUR) te za usluge izmjere objekata i usporedbe  s postojećim evidencijama u prostoru za područje Ike i Oprića (+30.000 EUR)

	PROGRAM GRADNJE OBJEKATA KOMUNALNE INFRASTRUKTURE
	-625.961
	-9,5%
	· Program gradnje objekata i uređaja komunalne infrastrukture ovim se prijedlogom mijenja prvenstveno radi prijenosa projekata i aktivnosti čija je realizacija započela u 2025.godini i nastavlja se u 2026.g. te novih projekata koji će započeti u 2026.g., a ukupno smanjenje iznosi 625.961 EUR na slijedećim projektima:

· Izgradnja i rekonstrukcija nerazvrstanih cesta 

-1.139.536 EUR

·  Izgradnja i rekonstrukcija javnih površina na kojima nije dozvoljen promet motornim vozilima +352.064 EUR

· Izgradnja i rekonstrukcija javnih parkirališta i garaža +17.713 EUR

· Izgradnja i rekonstrukcija javnih i zelenih površina +143.798 EUR,

Detaljno pojašnjenje dano je u Obrazloženju I. Izmjena i dopuna Programa građenja objekata i uređaja komunalne infrastrukture za 2026.g. 

	PROGRAM GRADNJE VODNIH GRAĐEVINA
	0
	0%
	Ne evidentiraju se promjene na ovom programu

	PROGRAM ODRŽAVANJA KOMUNALNE INFRASTRUKTURE 
	+100.000
	+1,8%
	· Program održavanja objekata komunalne infrastrukture povećava se za ukupno 100.000 EUR, a promjene su nastale na slijedećim aktivnostima:
· Održavanje nerazvrstanih cesta +80.000 EUR,

· Održavanje javnih zelenih površina +20.000 EUR,

Obrazloženje povećanja opisano je u Prijedlogu I. izmjena i dopuna Godišnjeg programa održavanja komunalne infrastrukture za 2026. godinu. 

	KAPITALNA ULAGANJA U IMOVINU
	-1.585.437
	-63,3%
	· Program kapitalnih ulaganja u imovinu ovim se prijedlogom mijenja prvenstveno radi projekta izgradnje školske dvorane koji se smanjuje za -1.900.000 EUR (ostaje u Proračunu 2026.g. 100.000 EUR, a ostatak će se planirati u 2027. i 2028.g.; planirani početak radova kraj 2026.g.)
· Povećanje u iznosu +314.563 EUR se odnosi na prijenos radova iz 2025.g.:

· Obnova škole u Ičićima +1.188 EUR

· Projekti stanogradnje +16.250 EUR 

· Projekt uređenja šk.blagovaone i kuhinje +77.125 EUR
· Vila Angiolina (uređenje poda) +220.000

	PROGRAM OBNOVE FASADA I KROVOVA
	+23.000
	+46,0%
	· Osiguravaju se dodatna sredstva u skladu s očekivanim troškovima do kraja godine

	PROTUPOŽARNA ZAŠTITA
	+19.440
	+14,6%
	· Usklađenje planiranog iznosa sa zakonski utvrđenim minimalnim iznosom sredstava koji je potrebno izdvojiti iz proračuna za financiranje redovne djelatnosti dobrovoljnog vatrogastva  

	GODPODARENJE OTPADOM
	-31.000
	-28,7%
	· Smanjenje iznosa za sufinanciranje sanacije deponija Osojnica u skladu s ugovorom

	SUFINANCIRANJE GRADNJE OSTALE JAVNE INFRASTRUKTURE
	-35.000
	-9,3%
	· Sredstva za prometna rješenja za poboljšanje prometa na javnim cestama uključena su u Program gradnje objekata komunalne infrastrukture pa se smanjuju u ovom programu

	SUFINANCIRANJE USLUŽNIH KOMUNALNIH DJELATNOSTI
	+130.625
	+10,9%
	· Subvencija za obavljanje prijevoza putnika – izvršeno je usklađenje prema planu poslovanja Autotroleja (+100.000 EUR)

· Povećanje od +30.625 EUR za Studiju mreže linija lokalnog prijevoza -prijenos ugovora iz 2025.godine 

	PRIPREMA RAZVOJNIH PROJEKATA GRADA
	+73.325
	+183,3%
	· Povećanje s osnove prijenosa ranije započete izrade projektne dokumentacije tj. prijenos iz 2025.g. (prometno rj. Trga Slatina, plaža Belveder, idejno rj. kupališta Slatina, idejno rj. Pančere,  idejno rj. Trga V. Gortana) 

	PROSTORNO PLANSKA DOKUMETACIJA
	+79.480
	+79,5%
	· Za izradu prostornih i urbanističkih planova sredstva se povećavaju +34.350 EUR (prijenos iz 2025.)
· Za izradu stručnih podloga sredstva se povećavaju za 45.130 EUR, prijenos iz 2025.g. (prostorno-prometna studija, izvješće o stanju u prostoru)

	ENERGETSKA UČINKOVITOST I ZAŠTITA OKOLIŠA
	-11.375
	-14,8%
	· Smanjenje za -15.000 EUR – rashodi za izradu dokumentacije za energetsku obnovu javnih zgrada se smanjuje budući da isto nije izgledno u  2026. godini
· Povećanje za +3.625 EUR (prijenos iz 2025.g.) – vođenje ISGE-e (program vođenja energetske učinkovitosti) 

	CIVILNA ZAŠTITA
	-30.000
	-37,4%
	· program se smanjuje za iznos planiran za uređenje skloništa (neće se realizirati u 2026.g.)

	UPRAVNI ODJEL ZA STRATEŠKI RAZVOJ, EUROPSKE FONDOVE I GOSPODARSTVO
	+391.008
	+19,5
	

	PROGRAM KORIŠTENJA SREDSTAVA FONDOVA EU I DRUGIH FONDOVA
	+255.185
	+32,2%
	· Prijava projekata na fondove EU u novom programskom razdoblju – povećavaju se planirani troškovi za +5.625 EUR (prijenos iz 2025.g. – projekt rekonstrukcije šk. blagovaone))
· Povećava se planirani iznos za +11.550 EUR za kapitalnu pomoć TD Parkovi d.o.o. u provedbi projekta Revitalizacija rasadnika perivoja Angiolina 
· U svrhu realizacije projekta FoRESisT (zaštita maruna), u korist računa Grada Opatije, kao vodećeg partnera u projektu, uplaćuju  se ukupno odobrena EU sredstva, sredstva koja se najvećim dijelom raspoređuju ostalim partnerima u projektu, a sve temeljem sklopljenog ugovora o partnerstvu. Sukladno tome, povećan je planirani iznos prihoda koji se ostvaruju na gore navedeni način ali je istovremeno potrebno povećati i planirani iznos rashoda, prvenstveno u dijelu koji se odnosi na partnere u projektu. Ukupno povećanje rashoda u realizaciji projekta iznosi +266.317 EUR od kojeg iznosa dio od 205.183 EUR se odnosi na partnere u projektu, a preostali iznos od 61.134 EUR na Grad za rashode za zaposlene na poslovima provedbe projekta te materijalne rashode sukladno očekivanjima do kraja godine.

· Za Rekonstrukciju i opremanje nogometnog igrališta u Opatiji smanjuje se planirani iznos za -28.307 EUR sukladno sklopljenom ugovoru s Ministarstvom turizma i sporta

	JAVNA UPRAVA I ADMINISTRACIJA
	+70.823
	+18,6
	· Povećanje se odnosi na troškove za nabavu uredske opreme i namještaja te sitnog inventara u iznosu +1.913 EUR (ugovoreno u 2025.g.), na troškove dogradnje postojećih računalnih programa i za novi sustav telefonske centrale 39.588 EUR te na povećane troškove za naknadu i održavanje postojećih aplikativnih rješenja (+29.322 EUR) 

	GOSPODARSTVO
	+10.000

	2,0%

	· Planira se nova aktivnost Revitalizacija i održivo upravljanje šumama pitomog kestena kao nastavak suradnje s Hrvatskim šumarskim institutom nakon dovršetka projekta FoRESisT

	TURIZAM
	+55.000
	+15,9
	· Dodatna sredstva odnose se na TZ Grada Opatije (za troškove manifestacija)


4.4.2.  OBRAZLOŽENJE I. IZMJENA I DOPUNA PRORAČUNA NA RAZINI PRORAČUNSKIH KORISNIKA PO PROGRAMIMA

	PRORAČUNSKI KORISNICI
	RAZLIKA PLAN -IZMJENE
	%
	OBRAZLOŽENJE

	DJEČJI VRTIĆ OPATIJA
	-11.372
	-0,2%
	· Smanjenje sredstava za osnovni program predškolskog odgoja i obrazovanja (-21.005 EUR) odnosi se na smanjenje rashoda za zaposlene zbog bolovanja zaposlenika, nerealiziranih planiranih zamjena te neotvaranja jasličke skupine u Domu Veprinac, gdje su bila planirana sredstva za tri nova zaposlenika, te istovremeno povećanje materijalnih rashoda za koje se očekuje da će do kraja godine biti potrebno osigurati dodatna sredstva.

· Povećanje sredstava za kapitalna ulaganja u opremu (+9.633 EUR) odnosi se uglavnom na nabavu namještaja i popravak klimatizacijskog sustava u vrtiću Opatija

	OŠ RIKARD KATALINIĆ JERETOV
	+87.436
	+2,5%
	· Obvezno osnovno školsko obrazovanje u minimalnom standardu povećava se za iznos od 320 EUR za ostale usluge te za kapitalno ulaganje u iznosu od 973 EUR, u skladu s odlukom Vlade RH kojom se definira financiranje minimalnog financijskog standarda javnih potreba osnovnog školstva u 2026.g.

· Usklađenje sredstava za redovnu djelatnost (COP) sukladno osiguranim sredstvima za povećanje izdataka za zaposlene iz sredstava DP (+49.174 EUR) – povećanje plaća sukladno kolektivnim ugovorima
· Obvezno osnovno školsko obrazovanje iznad minimalnih standarda (+2.459 EUR) povećava se u skladu s očekivanim troškovima 

· Osiguravaju se dodatna sredstva za kapitalna ulaganja iznad minimalnog standarda (+1.181 EUR) iz viška vlastitih prihoda iz prošle godine.

· Osiguravaju se dodatna sredstva za pomoćnike u nastavi (+19.669); uključeno je povećanje satnice sa 7,50 na 8,50 eura na teret gradskog proračuna
· Ostala povećanja odnosno smanjenja odnose se na procjenu troškova potrebnih za realizaciju ostalih aktivnosti do kraja godine.

	GRADSKA KNJIŽNICA I ČITAONICA V.C.EMIN
	+32.566
	+4,3%
	· Povećavaju se rashodi za zaposlene (+9.000 EUR) za isplatu otpremnine djelatnice Knjižnice Kastav- u cijelosti se financira sredstvima Grada Kastva

·  Povećavaju se materijalni rashodi (+16.940 EUR) za stručno usavršavanje zaposlenika, zbog većih troškova najma fotokopirnih uređaja te većih troškova čišćenja prostora Knjižnice Kastav
· Ostala povećanja odnosno umanjenja odnose se na procjenu troškova potrebnih za realizaciju ostalih aktivnosti do kraja godine

	FESTIVAL OPATIJA
	-43.055
	-1,9%
	· Povećanje sredstava za redovnu djelatnost (+65.066 EUR) odnosi se na troškove za tekuće i investicijsko održavanje (rješavanje problema s rasvjetom) i energiju (veći utrošak električne energije za klizalište u odnosu na prvobitni plan) te usklađenje za ostale materijalne troškove sukladno očekivanjima do kraja godine 

· U dijelu glazbeno scenske i izložbene djelatnosti planirani iznos se smanjuje za -72.100 EUR sukladno očekivanom ostvarenju do kraja godine (značajno smanjenje troškova produkcije za velike ljetne koncerte). 

· Povećava se planirani iznos za nabavku uredske opreme  i namještaja za +13.259 EUR.
· U dijelu manifestacija i obljetnica smanjenje od -49.280 EUR rezultat je smanjenja planiranih troškova od 100.000 EUR za Musicfest budući da se manifestacija neće održati te smanjenja troškova za Festival mjuzikla od -32.800 EUR. Istovremeno se povećavaju planirani troškovi za organizaciju Dočeka Nove godine (+70.000 EUR), troškovi za Bečki bal +8.520 EUR te za Liburnia jazz festival +5.000 EUR.

	JAVNA VATROGASNA POSTROJBA OPATIJA
	-650.065
	-20,9%
	· Sredstva za redovnu djelatnost u minimalnom standardu povećavaju se (+7.349 EUR) i usklađuju se s Odlukom Vlade RH o minimalnom standardu za decentralizirane funkcije vatrogastva

· Sredstva za redovnu djelatnost iznad minimalnih standarda smanjuju se za -33.800 EUR, a kombinacija su smanjenja rashoda za zaposlene od -60.000 EUR (uslijed korištenja roditeljskog dopusta), povećanja materijalnih rashoda za +26.700 EUR sukladno očekivanjima do kraja godine te smanjenja rashoda za -500 EUR za školarinu i stipendije.

· Sredstva za Opremanje JVP povećavaju se za + 40.000 EUR i odnose se na ulaganje u tuđu imovinu radi prava korištenja, nabavu uredske opreme i namještaja te nabavu opreme za održavanje i zaštitu 
· Sredstva za Izgradnju vatrogasnog doma smanjuju se za -663.614 EUR. Za realizaciju navedenog projekta kao izvor financiranja bilo je planirano kreditno zaduženje (199.084 EUR za 2026.g.) te bespovratna sredstva iz EU pomoći (464.530 EUR). Prema dostupnim informacijama uvjeti za financiranje iz EU fondova neće se ostvariti do kraja ove godine pa stoga nije potrebno planirati ni kreditno zaduženje.

